CELEX: 62006CJ0006
Αίτηση αναιρέσεως
Εξωσυμβατική ευθύνη της Κοινότητας
Αρχές της σχετικής σταθερότητας, της ασφάλειας δικαίου και της προστασίας της δικαιολογημένης εμπιστοσύνης
Παραδεκτό
Αίτηση αναιρέσεως εν μέρει αβάσιμη και εν μέρει απαράδεκτη
Αντίθετη αναίρεση
Αίτημα μερικής αναιρέσεως αποφάσεως του Πρωτοδικείου στο μέτρο που κρίνει ότι παρέλκει η απόφανση επί ενστάσεως απαραδέκτου προβληθείσας κατά αγωγής την οποία απορρίπτει ως αβάσιμη
Έλλειψη εννόμου συμφέροντος
Δεδικασμένο

Αίτηση αναιρέσεως κατά της αποφάσεως του Πρωτοδικείου (τρίτο τμήμα) της 19ης Οκτωβρίου 2005, T-415/03, Cofradía de pescadores
«San Pedro» de Bermeo κ.λπ. κατά Συμβουλίου, με την οποία το Πρωτοδικείο απέρριψε την αγωγή αποζημιώσεως που απέβλεπε στην
αποκατάσταση της ζημίας που ισχυρίζονταν ότι υπέστησαν οι ενάγοντες κατόπιν της εγκρίσεως εκ μέρους του Συμβουλίου της παραχωρήσεως
στη Γαλλική Δημοκρατία μέρους της ποσοστώσεως γαύρου που είχε χορηγηθεί στην Πορτογαλική Δημοκρατία.
Διατακτικό
Το Δικαστήριο αποφασίζει:
1)         Απορρίπτει την κύρια αναίρεση την οποία άσκησαν η Cofradía de pescadores «San Pedro» de Bermeo και οι λοιποί αναιρεσείοντες,
τα ονόματα των οποίων περιλαμβάνονται σε παράρτημα της αποφάσεως του Πρωτοδικείου της 19ης Οκτωβρίου 2005, T-415/03, Cofradía
de pescadores «San Pedro» de Bermeo κ.λπ. κατά Συμβουλίου.
2)         Απορρίπτει την αντίθετη αναίρεση του Συμβουλίου της Ευρωπαϊκής Ενώσεως.
3)         Η Cofradía de pescadores «San Pedro» de Bermeo και οι λοιποί αναιρεσείοντες, τα ονόματα των οποίων περιλαμβάνονται σε παράρτημα
της αποφάσεως του Πρωτοδικείου της 19ης Οκτωβρίου 2005, T-415/03, Cofradía de pescadores «San Pedro» de Bermeo κ.λπ. κατά
Συμβουλίου, καθώς και το Συμβούλιο της Ευρωπαϊκής Ενώσεως, φέρουν τα δικαστικά τους έξοδα.
4)         Η Επιτροπή των Ευρωπαϊκών Κοινοτήτων φέρει τα δικαστικά της έξοδα.